RAPPORT FRA KOMMISSIONEN TIL EUROPA-PARLAMENTET OG RÅDET om udgiftsudviklingen inden for EUGFL, Garantisektionen - Alarmsystemet nr. 2/2000

INDHOLDSFORTEGNELSE

1. Den generelle udvikling i de månedlige udgifter

2. Foreløbigt bevillingsforbrug

3. Kommentarer

4. Konklusion

1. Den generelle udvikling i de månedlige udgifter

Nedenstående tabeller viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra 16. oktober til 31. december 1999.

1.1. Underudgiftsområdet "Traditionelle udgifter for EUGFL, Garantisektionen, og veterinærudgifter"

>TABELPOSITION>

1.2. Underudgiftsområde 1b "Udvikling af landdistrikter og ledsageforanstaltninger"

>TABELPOSITION>

2. Foreløbigt bevillingsforbrug

>TABELPOSITION>

(1) Indikatorerne for de foreløbige samlede beløb er anført til orientering.

3. Kommentarer

3.1. Bevillingsforbruget for februar 2000

Forbruget af bevillingerne under budgettets udgiftsområde B1 udgør for februar 2000 (medlemsstaternes udgifter fra 16. oktober 1999 til 31. december 1999) 21 207 mio. EUR, dvs. 51,7 % af bevillingerne. Udgifterne ligger

- for underudgiftsområde 1a (traditionelle udgifter for EUGFL, Garantisektionen, og veterinærudgifter) på så godt som samme niveau som indikatoren. Medlemsstaterne har således indhentet den store forsinkelse, der blev konstateret ved udgangen af forrige måned

- for underudgiftsområde 1b (udvikling af landdistrikter og ledsageforanstaltninger) 60 mio. EUR over indikatoren.

3.2. Valutakursfaktorer

3.2.1. Dollarens vekselkurs over for euroen

Udgiftsniveauet, som er omhandlet i foregående punkt, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, bl.a. for korn og sukker og for nogle former for intern støtte såsom støtte til bomuld, afhænger udgiftsniveauet af udviklingen i dollarkursen.

I overensstemmelse med Rådets beslutning om budgetdisciplin er landbrugsbudgettet for 2000 blevet opstillet på grundlag af den gennemsnitlige vekselkurs for dollar i januar, februar og marts 1999, dvs. 1 EUR = 1,12 USD.

Den faktiske eurokurs har de seneste måneder været klart lavere end budgetvekselkursen [1]. Det er derfor meget sandsynligt, at den gennemsnitlige dollarkurs fra 1. august 1999 til 31. juli 2000 (referenceperiode for beregning af dollarens effekt) vil afvige fra denne budgetvekselkurs, og at medlemsstaternes udgiftsniveau bliver lavere som følge af udviklingen i dollarkursen.

[1] Den gennemsnitlige dollarkurs har fra 1 august 1999 til 3 februar 2000 været 1 EUR = 1,04 USD.

Som bekendt skal besparelser, der overstiger det fribeløb på 200 mio. EUR, som er fastsat i reglerne for budgetdisciplin, overføres til den monetære reserve ved regnskabsårets udgang.

3.2.2. Virkningen af dobbeltkurser

Dobbeltkurserne vil give sig udslag i betydeligt lavere udgifter end de foregående år. Afskaffelsen af de grønne kurser har resulteret i, at dobbeltkursvirkningen er forsvundet i eurozonen, og har derfor medført store besparelser. Ved udarbejdelsen af ændringsskrivelsen blev omkostningerne ved dobbeltkursen for EUGFL, Garantisektionen, anslået til 119 mio. EUR.

3.3. Markedsfaktorer

3.3.1. Underudgiftsområde 1a: Traditionelle udgifter for EUGFL, Garantisektionen, og veterinærudgifter

Kapitel B1-12 : Olivenolie // - 205 mio. EUR)

(Udgifter : 1 676 mio. EUR)

(Indikator : 1 881 mio. EUR)

(Medlemsstaternes overslag : 1 688 mio. EUR)

Underforbruget i forhold til indikatoren skyldes lavere udgifter til produktionstøtten for olivenolie. På grund af ændringerne i kvoteordningen, så der nu opereres med nationale kvoter, har der samlet set været tale om mindre forskudsbetalinger end i de foregående år. Underforbruget forventes at forsvinde, når restbeløbet udbetales på et senere tidspunkt i regnskabsåret.

Kapitel B1-14: Spindplanter og silkeorme // + 60 mio. EUR)

(Udgifter : 667 mio. EUR)

(Indikator : 608 mio. EUR)

(Medlemsstaternes overslag : 633 mio. EUR)

Overskridelsen af indikatoren skyldes, at der er sket en stigning i udbetalingen af støtte til bomuld. Dette bekræftes i medlemsstaternes overslag, som kalkulerer med lave udgifter i de efterfølgende måneder.

Kapitel B1-15 : Frugt og grøntsager // - 122 mio. EUR)

(Udgifter : 328 mio. EUR)

(Indikator : 451 mio. EUR)

(Medlemsstaternes overslag : 408 mio. EUR)

Underforbruget i forhold til indikatoren skyldes Italiens sene betalinger af produktionsstøtte til tomatprodukter og tilskud til fremme af forarbejdningen af citrusfrugter.

Kapitel B1-17 : Tobak // - 76 mio. EUR)

(Udgifter : 460 mio. EUR)

(Indikator : 536 mio. EUR)

(Medlemsstaternes overslag : 405 mio. EUR)

Underforbruget i forhold til indikatoren skyldes, at præmierne for høsten 1999 er blevet udbetalt for sent.

Kapitel B1-21 : Oksekød // + 178 mio. EUR)

(Udgifter : 1 292 mio. EUR)

(Indikator : 1 115 mio. EUR)

(Medlemsstaternes overslag : 1 425 mio. EUR)

Overskridelsen af indikatoren skyldes hovedsagelig, at præmieudbetalingen har fundet sted tidligere end forventet. Det er allerede i de foregående år blevet konstateret, at medlemsstaternes udbetaling af disse præmier er uregelmæssig. Det er grunden til, at der ofte har været store forskelle mellem forbruget og indikatoren. Forskellene er først forsvundet ved udgangen af juni, som er sidste frist for betaling af en stor del af disse præmier.

Herudover kan overskridelsen af indikatoren for en stor dels vedkommende forklares med, at salget af de offentlige lagre har givet mindre overskud end forventet.

Kapitel B1-22 : Fårekød og gedekød // + 86 mio. EUR)

(Udgifter : 544 mio. EUR)

(Indikator : 458 mio. EUR)

(Medlemsstaternes overslag : 493 mio. EUR)

Overskridelsen af indikatoren skyldes, at det andet forskud på moderfårspræmien er blevet betalt hurtigere end i de foregående år.

Kapitel B1-39 : Andre foranstaltninger // + 57 mio. EUR)

(Udgifter : 290 mio. EUR)

(Indikator : 234 mio. EUR)

(Medlemsstaternes overslag : 163 mio. EUR)

Overskridelsen af indikatoren skyldes især, at Det Forenede Kongerige har foretaget deres betalinger af agromonetær støtte (overgangsordning) tidligere end forventet.

Herudover betalte Italien i december 1999 den første tranche af den agromonetære støtte (gamle ordning fra før euroens indførelse) til en række programmer, som Kommissionen vedtog i foråret 1998. Denne tranche var opført på budgettet for 1999 og overskrider det beløb, der er afsat til Italien på budgettet for 2000. Kommissionen har derfor anmodet budgetmyndigheden om en bevillingsfremførsel på 29 mio. EUR fra det foregående til det nuværende regnskabsår. Når fremførslen er vedtaget, vil der af bevillingerne for regnskabsåret 2000 blive frigjort et beløb på 29 mio. EUR, som herefter vil blive modregnet i de fremførte bevillinger.

3.3.2. Underudgiftsområde 1b: Udvikling af landdistrikter og ledsageforanstaltninger

Kapitel B1-40 : Udvikling af landdistrikter // + 60 mio. EUR)

(Udgifter : 560 mio. EUR)

(Indikator : 500 mio. EUR)

(Medlemsstaternes overslag : 675 mio. EUR)

Overskridelsen af indikatoren skyldes, at udgifterne til de tre tidligere ledsageforanstaltninger har været en smule højere.

4. Konklusion

Forbruget af bevillingerne under budgettets udgiftsområde B1 udgør for februar 2000 (medlemsstaternes udgifter fra 16. oktober 1999 til 31 december 1999) 21 207 mio. EUR, dvs. 51,7 % af bevillingerne.

4.1. Bevillingsforbruget for underudgiftsområde 1a

Udgifterne for underudgiftsområde 1a (traditionelle udgifter for EUGFL, Garantisektionen, og veterinærudgifter) svarer næsten fuldstændig til indikatoren. Medlemsstaterne har således indhentet den store forsinkelse, der blev konstateret ved udgangen af forrige måned.

Med hensyn til kapitlerne overskrides indikatoren især for oksekød, fåre- og gedekød, spindplanter og agromonetær støtte. For olivenolie, frugt og grøntsager og tobak har der derimod været tale om et underforbrug i forhold til indikatoren.

Så godt som alle afvigelserne skyldes, at betalingerne enten er fremskyndet eller forsinket i forhold til de foregående år, og de kan derfor betragtes udelukkende som et forbigående fænomen.

Ifølge de overslag, som medlemsstaterne har indberettet for de næste to måneder, vil det samlede udgiftsniveau komme til at ligge på samme niveau som indikatoren.

4.2. Bevillingsforbruget for underudgiftsområde 1b

Udgifterne for underudgiftsområde 1b (udvikling af landdistrikter og ledsageforanstaltninger) ligger 60 mio. EUR over indikatoren. Overskridelsen af indikatoren skyldes, at udgifterne til de tre tidligere ledsageforanstaltninger har været en smule højere.